Správa k cestovnému príkazu V. Gábriša - Národný výstup na Kriváň v dňoch 18.8 - 20.8.2017

Dňa 18.8.2017 som o 11.00hod vyrazil autom do Račkovej doliny, kde bolo centrum diania NVK. Po príchode sa o 17.30hod konalo slávnostné otvorenie za prítomnosti primátora Vysokých Tatier, zástupcov mesta Liptovský Mikuláš, starostu obce Pribylina a zástupcov KST, predsedu sekcie pešej turistiky p.Raceka a mňa za VV KST. Atmosféra bola príjemná, po prejavoch zahrala na dobrú náladu hudobná skupina.

Na druhý deň ráno o 06.30hod prišiel autobus a odviezol turistov na Tri Studničky, kde sme začali náš výstup. Dlhú trasu hore sme zdolali úspešne a o 11.00hod sme spoločne zo zástupcom Matice Slovenskej privítali prítomných účastníkov. Po zaspievaní národnej hymny prehovoril prvý zástupca Matice Slovenskej a následne som pozdravil účastníkov v mene VV KST ja. Piesňou " Kto za pravdu horí" bol oficiálny program ukončený. Zostup dolu bol už v réžii meniaceho sa počasia. Tí prví len zmokli, pomalších prekvapil ľadovec a následne dážď. Po návrate autobusom do Račkovej doliny sme o 18.30 hod slávnostne zapálili veľkú vatru a nasledoval kultúrny program ,ktorý tohto roku pripravila Matica Slovenská. Prerušiť ho ku koncu chcel trvalý dážď, ale nik neodišiel. P.Racek v príhovore zhodnotil prácu všetkých , čo sa podieľali na organizácii NVK a starosta obce Pribylina p.Kohút, pozval účastníkov aj na budúci rok do areálu ATC. Potom nasledoval program hudobnej kapely.

V nedeľu ráno bol veľmi silný trvalý dážď, odchádzal som až o 10.00hod a v plnej prehustenej premávke som šťastne dorazil do Bratislavy o 15.00hod.

Podujatie takého významu akým je "Národný výstup na Kriváň" je v celom národe veľkou udalosťou, ktorú každý rok absolvuje veľmi veľa občanov našej krajiny, tiež iných štátov. Môžeme byť právo hrdí, že sme hlavným organizátorom tohto podujatia. Osobitne chcem vyzdvihnúť prácu Klubu Slovenských Turistov Liptova, ktorí pod vedením p. Jána Kamiena a samozrejme aj jeho najbližších kolegov, každý rok pripravia túto krásnu akciu. Je našou povinnosťou v tejto tradícii pokračovať.

Príloha: príhovor + video a foto z výstupu na Kriváň.

Račkova dolina,20.8.2017 Zapísal: Vladimír Gábriš, delegát VV KST